
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 166 


17 Φεβρουάριου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αποζημίωση εκάστου των μελών της Ομάδας Διοί¬ 
κησης Έργου, η οποία συγκροτήθηκε με σκοπό 
την οργάνωση και λειτουργία του Κέντρου Απε¬ 
ξάρτησης Τοξικομανών Κρατουμένων Ελεώνα 
Θηβών. 1 

Έγκριση υπερωριακής απασχόλησης των υπαλλήλων 
των Επιμελητηρίων: Εμπορικό και Βιομηχανικό Επι¬ 
μελητήριο Αθηνών, Επαγγελματικό Επιμελητήριο 
Αθηνών, Επαγγελματικό Επιμελητήριο Πειραιώς, 
Λασιθίου, Ημαθίας και Άρτας». 2 

Καθιέρωση υπερωριακής, νυκτερινής και Κυριακών - 
εξαιρέσιμων ημερών απασχόλησης έτους 2003, για 
το μόνιμο προσωπικό του Υπουργείου Πολιτισμού 
που έχει διατεθεί στο Ν.Π.Ι.Δ. με την επωνυμία 
«Κρατικό Θέατρο Βορείου Ελλάδος». 3 

Καθιέρωση υπερωριακής, νυκτερινής και Κυριακών - 
εξαιρέσιμων ημερών απασχόλησης έτους 2003, για 
το μόνιμο προσωπικό του Υπουργείου Πολιτισμού 
που έχει διατεθεί στο Ν.Π.Ι.Δ. με την επωνυμία 


«Εθνική Λυρική Σκηνή». 4 

Καθιέρωση εργασίας πέραν του κανονικού ωραρίου 
του Πολιτικού Προσωπικού της Ε.Υ.Π. για το Α'εξά¬ 
μηνο 2003. 5 

Καθιέρωση εργασίας πέρα από το κανονικό ωράριο 


για το προσωπικό του Πολιτικού Γραφείου και 


των Αστυνομικών της προσωπικής ασφάλειας του 
Υπουργού, του Γραφείου του Γενικού Γραμματέα, 
και των υπαλλήλων του Υπουργείου Μακεδονίας - 
Θράκης Α' εξαμήνου του 2003. 6 

Τροποποίηση της 2/31914/0004/28.5.2001 απόφασης 
περί επανακαθορισμού της «Σύστασης, συγκρότη¬ 
σης και ορισμού μελών της Επιτροπής Δημοσιονο¬ 
μικού Ελέγχου (Ε.Δ.ΕΛ.)». 7 

Μεταβίβαση δικαιώματος υπογραφής «με εντολή 
Υπουργού» στον Ειδικό Γραμματέα Προγραμμά¬ 
των και Έργων Ευρωπαϊκής Ένωσης. 8 


ΑΠΟΦΑΣΕΙ Σ 

Αριθ. 2/74166/0022 (1) 

Αποζημίωση εκάστου των μελών της Ομάδας Διοίκησης 
Έργου, η οποία συγκροτήθηκε με σκοπό την οργάνω¬ 
ση και λειτουργία του Κέντρου Απεξάρτησης Τοξικο¬ 
μανών Κρατουμένων Ελεώνα Θηβών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του Ν. 2362/95 (ΦΕΚ 247/Α795) «Περί Δημοσίου Λο¬ 
γιστικού, ελέγχου των δαπανών του Κράτους και άλλες 
διατάξεις». 

β) Του άρθρου 19 του Ν. 2470/1997 (ΦΕΚ 40/Α71997) 
«Αναμόρφωση μισθολογίου προσωπικού της Δημόσιας 
Διοίκησης και άλλες συναφείς διατάξεις». 

γ) Του άρθρου 29Ατου Ν. 1558/1985 (ΦΕΚ 137/Α') «Κυ¬ 
βέρνηση και Κυβερνητικά Όργανα», όπως προστέθηκε 
με το άρθρο 27του Ν. 2081/92 (ΦΕΚ 154/Α71992) καιαντι- 
καταστάθηκε με το άρθρο 1 του Ν. 2469/97 (ΦΕΚ 38/Α7 
1997). 

δ) Του άρθρου 40 του Ν. 849/78 (ΦΕΚ 232/Α71978) 
«Περί παροχής κινήτρων για την ενίσχυση της περιφε¬ 
ρειακής και οικονομικής ανάπτυξης της χώρας», όπως 
συμπληρώθηκε με το άρθρο 8 του Ν. 2129/1993 (ΦΕΚ 
57/Α'). 

ε) Του Π.Δ. 36/2000 (ΦΕΚ 29/Α') «Οργανισμός Υπουρ¬ 
γείου Δικαιοσύνης». 

2. Την 1100383/1330/0006/4.10.96 κοινή απόφαση του 
Πρωθυπουργού και Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών». 

3. Την 182688/30.1.2002 απόφαση του Υπουργού Δικαι¬ 
οσύνης (ΦΕΚ 107/Β'), που αφορά τη συγκρότηση της 
Ομάδας Διοίκησης Έργου με σκοπό την οργάνωση των 
διαδικασιών που απαιτούνται για την έναρξη λειτουργίας 
του Κέντρου Απεξάρτησης Τοξικομανών Κρατουμένων 
Ελεώνα Θηβών. 

4. Την 85968/29.5.2002 απόφαση του Υπουργού Δικαιο¬ 
σύνης (ΦΕΚ 709/Β'), που αφορά την παράταση λειτουρ¬ 
γίας της Ομάδας Διοίκησης Έργου μέχρις ολοκληρώ- 

σεως της πρώτης (πιλοτικής) εφαρμογής του προγράμ¬ 
ματος απεξάρτησης τοξικομανών κρατουμένων στο 
Κ.Α.Τ.Κ. Ελεώνα Θηβών. 

4. Το γεγονός ότι από τις διατάξεις της παρούσας προ- 
καλείται δαπάνη που θα βαρύνει τις πιστώσεις του Κρατι¬ 
κού Προϋπολογισμού (ΚΑΕ110-515) ύψους33.000 ευρώ, 
αποφασίζουμε: 

Καθορίζουμε σε 3.000 ευρώ την κατ’ αποκοπήν αποζη¬ 
μίωση εκάστου των μελώντης Ομάδας Διοίκησης Έργου, 
η οποία συγκροτήθηκε με σκοπό την οργάνωση και λει¬ 
τουργία του Κέντρου Απεξάρτησης Τοξικομανών Κρα¬ 
τουμένων Ελεώνα Θηβών και μέχρις ολοκλήρωσεως της 
πρώτης πιλοτικής φάσης εφαρμογής του θεραπευτικού 
πλαισίου, η διάρκεια της οποίας είναι από 1.2.2002 έως 
31.3.2004. Η αμοιβή θα καταβληθεί μετά την ολοκλήρωση 
της ανωτέρω πιλοτικής φάσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Φεβρουάριου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΓΕΩΡΓΙΟΣ ΦΛΩΡΙΔΗΣ ΦΙΛΙΠΠΟΣ ΠΕΤΣΑΛΝΙΚΟΣ 

-♦- 

Αριθ. 2/5528/0022 (2) 

Έγκριση υπερωριακής απασχόλησης των υπαλλήλων 
των Επιμελητηρίων: Εμπορικό και Βιομηχανικό Επιμε¬ 
λητήριο Αθηνών, Επαγγελματικό Επιμελητήριο Αθη¬ 
νών, Επαγγελματικό Επιμελητήριο Πειραιώς, Λασι- 
θίου, Ημαθίας και Άρτας». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα». 

2. Το Π.Δ. 397/88 «Οργανισμός του Υπουργείου Εμπο¬ 
ρίου», όπως τροποποιήθηκε και ισχύει. 

3. Το Ν. 2081/92 «Ρύθμιση του θεσμού των Επιμελητη¬ 
ρίων και άλλες διατάξεις». 

4. Το Π.Δ. 27/29-1-96 «Συγχώνευση των Υπουργείων 
Τουρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης». 

5. Τις διατάξεις του Π.Δ. 59/96 «Σύσταση Γενικής Γραμ¬ 
ματείας Εμπορίου στο Υπουργείο Ανάπτυξης και καθορι¬ 
σμός των αρμοδιοτήτων της» (ΦΕΚ 51/Α/18-3-96). 

6. Τις διατάξεις του άρθρου 18 του Ν. 2470/97 «Ανα¬ 
μόρφωση του νέου μισθολογίου του προσωπικού της 
Δημόσιας Διοίκησης και άλλες συναφείς διατάξεις του 
Δημοσίου» (ΦΕΚ 40/Α/21-3-97). 

7. Τις διατάξεις του άρθρου 15 του Ν. 2592/98 (ΦΕΚ 
57/Α/18-3-98). 

8. Την 2022941/2297/0022/7-4-98 εγκύκλιο του Γ.Λ.Κ. 

9. Τα 017914/13-12-2002, 8656/219/29-11-2002, 11975/ 
5-11-2002, 2487/16-12-2002, 15/Φ.6.11/15-1-2003 138/ 
13-1-2003 έγγραφα των Επιμελητηρίων Ε.Β.Ε.Α., Ε.Ε.Α, 
Ε.Ε.Π., Λασιθίου, Ημαθίας και Άρτας αντίστοιχα, 

10. Την Β3-311/31-12-2001 απόφαση «Περί εξουσιο¬ 
δότησης για υπογραφή εγγράφων με εντολή Υφυπουρ¬ 
γού στο Γενικό Γραμματέα Εμπορίου κ.λπ.» (ΦΕΚ 1760/Β/ 
31-12-2001). 


11. Την 1100383/1330/Α. 0006/31-10-2001 απόφαση του 
Πρωθυπουργού και Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (ΦΕΚ 1485/Β/31-10-2001). 

12. Την 2/80345/0004/8-11-99 (ΦΕΚ 2040/Β/19-11-99) 
κοινή υπουργική απόφαση για μεταβίβαση εξουσίας υπο¬ 
γραφής σύφμωνα με το άρθρο7παρ. 1 του Ν. 1943/91. 

13. Το γεγονός ότι απάτην πράξη αυτή δεν προκαλείται 
δαπάνη σε βάροςτου Κρατικού Προϋπολογισμού, επειδή 
τα Επιμελητήρια είναι αυτοδύναμοι οικονομικά Οργανι¬ 
σμοί και δεν επιβαρύνουν τον κρατικό προϋπολογισμό. 

14. Τις υπηρεσιακές ανάγκες των Επιμελητηρίων, απο¬ 
φασίζουμε: 

Εγκρίνουμε την με αμοιβή υπερωριακή απασχόληση 
από την θέση σε ισχύ της παρούσας απόφασης έως 
30-6-2003 υπαλλήλων των Επιμελητηρίων ως κατωτέρω: 

1. Στο Εμπορικό και Βιομηχανικό Επιμελητήριο Αθηνών 
εξήντα επτά (67) υπάλληλοι μέχρι δύο χιλιάδες εννιακό¬ 
σιες είκοσι (2.920) ώρες συνολικά. 

2. Στο Επαγγελματικό Επιμελητήριο Αθηνών εννέα (9) 
υπάλληλοι μέχρι εκατό είκοσι (120) ώρες έκαστος. 

3. Στο Επαγγελματικό Επιμελητήριο Πειραιώς είκοσι 
(20) υπάλληλοι μέχρι εκατόν πενήντα (150) ώρες έκα¬ 
στος. 

4. Στο Επιμελητήριο Λασιθίου δύο (2) υπάλληλοι μέχρι 
διακόσιες (200) ώρες έκαστος. 

5. Στο Επιμελητήριο Ημαθίας δύο (2) υπάλληλοι μέχρι 
εκατό (100) ώρες έκαστος. 

6. Στο Επιμελητήριο Άρτας τέσσερις (4) υπάλληλοι μέ¬ 
χρι εκατόν πενήντα (150) ώρες έκαστος 

Οι ώρες υπερωριακής απασχόλησης των παραπάνω 
υπαλλήλων θα πραγματοποιηθούν πέραν του υποχρεω¬ 
τικού ωραρίου, για την πραγματοποίηση ημερίδων, συνε¬ 
δρίων και διαφόρων εκδηλώσεων, κυρίως Σαββατοκύρια¬ 
κα, απογευματινές ώρες και μέχρι την 12η νυκτερινή 
καθώς και για την συμμετοχή των υπαλλήλων στις συνε¬ 
δριάσεις των Διοικητικών Συμβουλίων και Διοικητικών 
Επιτροπών τους, οι οποίες γίνονται εκτός του υποχρεωτι¬ 
κού ωραρίου. 

Οι παραπάνω αποζημιώσεις δεν θα υπερβαίνουν τις πι¬ 
στώσεις, που έχουν προβλεφθεί στον προϋπολογισμό 
του κάθε Επιμελητηρίου, αποκλεισμένης και της τροπο¬ 
ποίησης του προϋπολογισμού τους με μεταφορά κονδυ- 
λίων από πιστώσεις άλλων κατηγοριών δαπανών. 

Από τις διατάξεις αυτής της απόφασης προκαλείται 
δαπάνη σε βάρος των ως άνω Επιμελητηρίων και ειδικό¬ 
τερα ύψους 15.000 ΕΥΡΩ (Κ.Α.Ε 0261) γιατο ΕΒΕΑ5.190 
ΕΥΡΩ (Κ.Α.Ε. 0261), γιατο Ε.Ε.Α. 12.750 ΕΥΡΩ (Κ.Α.Ε. 
0261), γιατο Ε.Ε.Π. 1.200 ΕΥΡΩ (ΚΑΕ 0261), γιατο Επι¬ 
μελητήριο Λασιθίου, 1500 ΕΥΡΩ (ΚΑΕ 0261) για το Επι¬ 
μελητήριο Ημαθίας και 2.000 ΕΥΡΩ (ΚΑΕ 0261), για το 
Επιμελητήριο Άρτας. 

Η απόφαση αυτή ισχύει ένα μήνα πριν από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 2003 
Οι Γ ενικοί Γ ραμματείς 
Δημοσιονομικής Πολιτικής 

Υπουργείου Οικονομίας Εμπορίου 

και Οικονομικών Υπουργείου Ανάπτυξης 

ΙΩΑΝ. ΚΟΥΣΟΥΛΑΚΟΣ Μ. ΞΕΝΟΓΙΑΝΝΑΚΟΠΟΥΛΟΥ 

Αριθ. 2/7709/0022 (3) 

Καθιέρωση υπερωριακής, νυκτερινής και Κυριακών - 
εξαιρέσιμων ημερών απασχόλησης έτους 2003, για 
το μόνιμο προσωπικό του Υπουργείου Πολιτισμού που 
έχει διατεθεί στο Ν.Π.Ι.Δ. με την επωνυμία «Κρατικό 
Θέατρο Βορείου Ελλάδος». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 15 του Ν. 2592/98 (ΦΕΚ57/Α798) «Ανα¬ 
προσαρμογή συντάξεων πολιτικών συνταξιούχων του 
Δημοσίου ... κ.λπ.», δια του οποίου αντικαθίστανται οι 
διατάξεις του άρθρου 18 του Ν. 2470/97, που αφορούν 
στην υπερωριακή εργασία. 

β) Του Π.Δ. 941/77 «Περί Οργανισμού του Υπουργείου 
Πολιτισμού». 

γ) Των άρθρων 1 παράγρ. 1, 2 παράγρ. 1, και 10 πα- 
ράγρ. 1 του Ν. 2273/94 (ΦΕΚ 233/Α794) «Εθνικό Θέατρο, 
Κρατικό Θέατρο Βορείου Ελλάδος και άλλες διατάξεις», 
όπως συμπληρώθηκαν από το άρθρο 7 παράγρ. 21 του 
Ν. 2557/97 (ΦΕΚ 271/Α797) «Θεσμοί, μέτρα και δράσεις 
Πολιτιστικής ανάπτυξης», δια των οποίων ορίζεται ότι η 
Εθνική Λυρική Σκηνή, το Εθνικό Θέατρο και το Κρατικό 
Θέατρο Βορείου Ελλάδος λειτουργούν σε δωδεκάωρη 
βάση. 

2. Την 2/80345/004/8-11-99 κοινή απόφαση «Μεταβί¬ 
βαση εξουσίας υπογραφής σύμφωνα με το άρθρο 7 
παρ. 1 του Ν. 1943/91». 

3. Το 13-12-2002 έγγραφο του Ν.Π.Ι.Δ. με την επωνυμία 
«Κρατικό Θέατρο Βορείου Ελλάδος», με το οποίο ζητείται 
η έγκριση υπερωριακής, νυκτερινής και Κυριακών - εξαι¬ 
ρέσιμων ημερών απασχόλησης. 

4. Το γεγονός ότι η προκαλούμενη δαπάνη, ύψους 
συνολικά 214.879,2 ΕΥΡΩ περίπου, έχει προβλεφθεί και 
θα καλυφθεί από τις πιστώσεις του Προϋπολογισμού 
του Κρατικού Θεάτρου Βορείου Ελλάδος έτους 2003. 

5. Το γεγονός ότι ο αιτούμενος αριθμός ωρών υπερω- 
ριακής, νυκτερινής και Κυριακών - εξαιρέσιμων ημερών 
απασχόλησης κρίνεται απαραίτητος λόγω της φύσης 
της λειτουργίας του ανωτέρω Ν.Π.Ι.Δ., λόγω των αυξη¬ 
μένων δραστηριοτήτων της (παραστάσεις εναλλασσό¬ 
μενου ρεπερτορίου και παράλληλες δοκιμές για το ανέ- 
βασμα νέων έργων - συνεχείς περιοδείες σε διάφορες 
πόλεις της Ελλάδας - συμμετοχή σε Φεστιβάλ). Ιδιαίτερα 
κατά τη διάρκεια των περιοδειών η ανάγκη υπερωριακής 
κ.λπ. απασχόλησης είναι αυξημένη, λόγω συνεχούς απα¬ 
σχόλησης του προσωπικού (στήσιμο σκηνικών, παρά¬ 
σταση, αποξήλωση σκηνικών, ταξίδι), αποφασίζουμε: 

1. Εγκρίνουμε, για το χρονικό διάστημα από 1-1-2003 
μέχρι 31 -12-2003, την υπερωριακή, νυκτερινή και κατά τις 
Κυριακές - εξαιρέσιμες ημέρες απασχόληση, για μονί¬ 
μους υπαλλήλους του ΥΠΠΟ που έχουν διατεθεί στο 
Ν.Π.Ι.Δ. με την επωνυμία «Κρατικό Θέατρο Βορείου Ελ¬ 
λάδος», προκειμένου να αντιμετωπισθούν οι επείγουσες 
υπηρεσιακές ανάγκες, ως εξής: 

α) Την υπερωριακή απασχόληση με αμοιβή, πέρα από 
τις ώρες της υποχρεωτικής, μέχρι είκοσι (20) ώρες το 
μήνα, για τριάντα τέσσερις (34) μονίμους υπαλλήλους, 
β) Την εργασία με αμοιβή κατά τις νυκτερινές ώρες: 

- προς συμπλήρωση της υποχρεωτικής κατά εβδομάδα 
εργασίας, μέχρι τριάντα (30) ώρες το μήνα για ένα (1) 


υπάλληλο, μέχρι πενήντα (50) ώρες το μήνα για τριάντα 
τρεις (33) υπαλλήλους και μέχρι σαράντα (40) ώρες το 
μήνα για τέσσερις (4) υπαλλήλους, 

- καθ’ υπέρβαση της υποχρεωτικής κατά εβδομάδα ερ¬ 
γασίας μέχρι δέκα (10) ώρες το μήνα για. ένα (1) υπάλλη¬ 
λο και μέχρι πενήντα (50) ώρες το μήνα για τριάντα οκτώ 
(38) υπαλλήλους. 

γ) την απασχόληση με αμοιβή, κατά τις Κυριακές - εξαι¬ 
ρέσιμες ημέρες: 

- προς συμπλήρωση της υποχρεωτικής κατά εβδομάδα 
εργασίας μέχρι είκοσι (20) ώρες το μήνα για ένα (1) υπάλ¬ 
ληλο και μέχρι τριάντα (30) ώρες το μήνα για τριάντα οκτώ 

(38) υπαλλήλους. 

- καθ’ υπέρβαση της υποχρεωτικής κατά εβδομάδα ερ¬ 
γασίας μέχρι δέκα (10) ώρες το μήνα, για τριάντα εννέα 

(39) υπαλλήλους. 

2. Η κατανομή των ωρών που εγκρίνονται με την πα¬ 
ρούσα, θα γίνει με απόφαση του Καλλιτεχνικού Διευθυντή 
του ως άνω Ν.Π.Ι.Δ., ο δε κατά ανώτατο όριο αριθμός των 
υπαλλήλων που μπορεί να εργάζεται υπερωριακά, κατά 
τις Κυριακές - Εξαιρέσιμες ή κατά τις νυκτερινές ώρες, 
σε καμία περίπτωση δεν μπορεί να ορισθεί στο σύνολο 
των υπαλλήλων αυτών. 

3. Η προκαλούμενη δαπάνη για την ως άνω αποζημίω¬ 
ση, ύψους συνολικά 214.879,2 ΕΥΡΩ περίπου, έχει προ¬ 
βλεφθεί και θα καλυφθεί από τις πιστώσεις του Προϋπο¬ 
λογισμού του Κρατικού Θεάτρου Βορείου Ελλάδος έτους 
2003. 

4. Η υπερωριακή και νυκτερινή εργασία θα παρέχονται, 
αντίστοιχα, από τη λήξη του υποχρεωτικού ωραρίου 
εργασίας και μέχρι την 22α νυκτερινή και από την 22α 
νυκτερινή μέχρι την 6η πρωινή. 

Η απόφαση αυτή, που ισχύει ένα μήνα πριν τη δημοσί¬ 
ευσή της στην Εφημερίδα της Κυβερνήσεως μέχρι και 
31-12-2003, να δημοσιευθεί στην Εφημερίδα της Κυβερ¬ 
νήσεως. 

Αθήνα, 7 Φεβρουάριου 2003 
Οι Γ ενικοί Γ ραμματείς 
Δημοσιονομικής Πολιτικής 
Υπουργείου Οικονομίας 

και Οικονομικών Υπουργείου Πολιτισμού 

ΙΩΑΝ. ΚΟΥΣΟΥΛΑΚΟΣ ΛΙΝΑ ΜΕΝΔΩΝΗ 

-♦- 

Αριθ. 2/3080/0022 (4) 

Καθιέρωση υπερωριακής, νυκτερινής και Κυριακών - 
εξαιρέσιμων ημερών απασχόλησης έτους 2003, για το 
μόνιμο προσωπικό του Υπουργείου Πολιτισμού που 
έχει διατεθεί στο Ν.Π.Ι.Δ. με την επωνυμία «Εθνική 
Λυρική Σκηνή». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 15 του Ν. 2592/98 (ΦΕΚ 57/Α798), «Ανα¬ 
προσαρμογή συντάξεων πολιτικών συνταξιούχων του 
Δημοσίου ... κ.λπ.», δια του οποίου αντικαθίστανται οι 
διατάξεις του άρθρου 18 του Ν. 2470/97, που αφορούν 
στην υπερωριακή εργασία. 

β) Του Π.Δ. 941/77 «Περί Οργανισμού του Υπουργείου 
Πολιτισμού». 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γ) Των άρθρων 1 παράγρ. 1, 2 παράγρ. 1, και 10 πα- 
ράγρ. 1 του Ν. 2273/94 (ΦΕΚ 233/Α794) «Εθνικό Θέατρο, 
Κρατικό Θέατρο Βορείου Ελλάδος και άλλες διατάξεις», 
όπως συμπληρώθηκαν, από το άρθρο 7 παράγρ. 21 του 
Ν. 2557/97 (ΦΕΚ 271/Α797) «Θεσμοί, μέτρα και δράσεις 
Πολιτιστικής ανάπτυξης», δια των οποίων ορίζεται ότι η 
Εθνική Λυρική Σκηνή, το Εθνικό Θέατρο και το Κρατικό 
Θέατρο Βορείου Ελλάδος λειτουργούν σε δωδεκάωρη 
βάση. 

2. Την 2/80345/004/8-11-99 κοινή απόφαση «Μεταβίβα¬ 
ση εξουσίας υπογραφής σύμφωνα με το άρθρο 7 παρ. 1 
του Ν. 1943/91». 

3. Το 3354/20.11.2002 έγγραφο του Ν.Π.Ι.Δ. με την 
επωνυμία «Εθνική Λυρική Σκηνή», με το οποίο ζητείται 
η έγκριση υπερωριακής, νυκτερινής και Κυριακών - εξαι¬ 
ρέσιμων ημερών απασχόλησης. 

4. Το γεγονός ότι η προκαλούμενη δαπάνη, ύψους συ¬ 
νολικά 106.750 ΕΥΡΩ έχει προβλεφθεί και θα καλυφθεί 
από τις πιστώσεις του Προϋπολογισμού της Εθνικής Λυ¬ 
ρικής Σκηνής έτους 2003. 

5. Το γεγονός ότι ο αιτούμενος αριθμός ωρών υπερω- 
ριακής, νυκτερινής και Κυριακών - εξαιρέσιμων ημερών 
απασχόλησης, κρίνεται απαραίτητος λόγω της φύσης 
της λειτουργίας του ανωτέρω Ν.Π.Ι.Δ., λόγω των αυξη¬ 
μένων δραστηριοτήτων της (παραστάσεις εναλλασσόμε¬ 
νου ρεπερτορίου και παράλληλες δοκιμές για το ανέβα- 
σμα νέων έργων - βραδινές παραστάσεις με διαφορετικό 
έργο κάθε φορά και πρωινές δοκιμές για το ανέβασμα 
νέων έργων - παραστάσεις στη δεύτερη σκηνή Οπερέτας 
- παράλληλες παραστάσεις στην τρίτη σκηνή παιδικής 
όπερας - παραστάσεις στο Φεστιβάλ Αθηνών και περιο¬ 
δείες σε διάφορες πόλεις της Ελλάδας - συμπαραγωγές 
με άλλους φορείς). Ιδιαίτερα κατά τη διάρκεια των περιο¬ 
δειών η ανάγκη υπερωριακής κ.λπ. απασχόλησης είναι 
αυξημένη, λόγω συνεχούς απασχόλησης του προσωπι¬ 
κού (στήσιμο σκηνικών, παράσταση, αποξήλωση σκηνι¬ 
κών, ταξίδι), αποφασίζουμε: 

1. Εγκρίνουμε, για το χρονικό διάστημα από 1-1-2003 
μέχρι 31-12-2003, την υπερωριακή, νυκτερινή και κατά 
τις Κυριακές - εξαιρέσιμες ημέρες απασχόληση, για μονί¬ 
μους υπαλλήλους του ΥΠΠΟ που έχουν διατεθεί στο 
Ν.Π.Ι.Δ. με την επωνυμία «Εθνική Λυρική Σκηνή», προ- 
κειμένου να αντιμετωπισθούν οι επείγουσες υπηρεσιακές 
ανάγκες, ως εξής: 

α) Την υπερωριακή απασχόληση με αμοιβή, πέρα από 
τις ώρες της υποχρεωτικής, μέχρι τριάντα (30) ώρες το 
μήνα, για σαράντα πέντε (45) μονίμους υπαλλήλους. 

β) Την εργασία με αμοιβή κατά τις νυκτερινές ώρες: 

- προς συμπλήρωση της υποχρεωτικής κατά εβδομάδα 
εργασίας μέχρι είκοσι (20) ώρες το μήνα για τριάντα (30) 
μονίμους υπαλλήλους και μέχρι εκατόν πενήντα πέντε 
(155) ώρες για ένα (1) υπάλληλο, 

- καθ’ υπέρβαση της υποχρεωτικής κατά εβδομάδα 
εργασίας μέχρι τριάντα (30) ώρες το μήνα για τριάντα 
(30) μονίμους υπαλλήλους. 

γ) Την απασχόληση με αμοιβή, κατά τις Κυριακές - εξαι¬ 
ρέσιμες ημέρες: 

- προς συμπλήρωση της υποχρεωτικής κατά εβδομάδα 
εργασίας μέχρι δέκα πέντε (15) ώρες το μήνα για είκοσι 
οκτώ (28) μονίμους υπαλλήλους και μέχρι δέκα (10) ώρες 
για έξι (6) υπαλλήλους, 

- καθ’ υπέρβαση της υποχρεωτικής κατά εβδομάδα 
εργασίας για τριάντα (30) ώρες το μήνα για τριάντα (30) 


μονίμους υπαλλήλους και μέχρι είκοσι (20) ώρες για έξι 
(6) υπαλλήλους. 

2. Η κατανομή των ωρών που εγκρίνονται με την πα¬ 
ρούσα, θα γίνει με απόφαση του Καλλιτεχνικού Διευθυντή 
του ως άνω Ν.Π.Ι.Δ., ο δε κατά ανώτατο όριο αριθμός των 
υπαλλήλων που μπορεί να εργάζεται υπερωριακά, κατά 
τις Κυριακές - εξαιρέσιμες ή κατά τις νυκτερινές ώρες, σε 
καμία περίπτωση δεν μπορεί να ορισθεί στο σύνολο των 
υπαλλήλων αυτών. 

3. Η προκαλούμενη δαπάνη για την ως άνω αποζημίω¬ 
ση, ύψους συνολικά 106.750 ΕΥΡΩ έχει προβλεφθεί και 
θα καλυφθεί από τις πιστώσεις του Προϋπολογισμού της 
Εθνικής Λυρικής Σκηνής έτους 2003. 

4. Η υπερωριακή και νυκτερινή εργασία θα παρέχονται, 
αντίστοιχα, από τη λήξη του υποχρεωτικού ωραρίου 
εργασίας και μέχρι την 22α νυκτερινή και από την 22α 
νυκτερινή μέχρι την 6η πρωινή. 

Η απόφαση αυτή, που ισχύει ένα μήνα πριν τη δημοσί¬ 
ευσή της στην Εφημερίδα της Κυβερνήσεως μέχρι και 
31-12-2003, να δημοσιευθεί στην Εφημερίδα της Κυβερ¬ 
νήσεως. 

Αθήνα, 7 Φεβρουάριου 2003 
Οι Γ ενικοί Γ ραμματείς 
Δημοσιονομικής Πολιτικής 
Υπουργείου Οικονομίας 

και Οικονομικών Υπουργείου Πολιτισμού 

ΙΩΑΝ. ΚΟΥΣΟΥΛΑΚΟΣ ΛΙΝΑ ΜΕΝΔΩΝΗ 

-♦- 

Αριθ. 2/2323/0022 (5) 

Καθιέρωση εργασίας πέραν του κανονικού ωραρίου του 
Πολιτικού Προσωπικού της Ε.Υ.Π. για το Α' εξάμηνο 2003. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΔΗΜΟΣΙΑΣ ΤΑΞΗΣ 

Έχοντας υπόψη: 

α) Το Π.Δ. 360/92 άρθρα 3 παρ. ε, και 49 παρ.1 «Οργα¬ 
νισμός της Εθνικής Υπηρεσίας Πληροφοριών. 

β) Τιςδιατάξειςτηςπαρ.3του άρθρου 22του Ν. 2362/95 
«Περί Δημοσίου Λογιστικού Ελέγχου των δαπανών του 
Κράτους κ.λπ.» (ΦΕΚ247/Α'). 

γ) Την 1107147/1239/0006Α/4.10.96 (ΦΕΚ 922/Β') από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτωντου Υπουργού Οικονομικών 
στους Υφυπουργούς Οικονομικών». 

δ) Τη διάταξη του άρθρου 1 παρ. 2α του Ν. 2469/1997 
(ΦΕΚ 38/Α') «Περιορισμός και βελτίωση της αποτελεσμα- 
τικότητας των κρατικών δαπανών και άλλες διατάξεις». 

ε) Τις διατάξεις των παραγράφων 2 και 3 του άρθρου 
18 του Ν. 2470/97, όπως τροποποιήθηκε με το άρθρο 15 
του Ν. 2592/98. 

στ) Την 2/74260/0004/15.10.99 κοινή υπουργική από¬ 
φαση «Μεταβίβαση εξουσίας υπογραφής στους οικείους 
Γεν. Γ ραμματείς» σύμφωνα με το άρθρο 7 παρ. 1 του Ν. 
1943/91. 

ζ) Το γεγονός ότι από την παρούσα απόφαση προκα- 
λείται δαπάνη για το χρονικό διάστημα από 1.1.2003 μέ¬ 
χρι 30.6.2003 ποσού εβδομήντα δύο χιλιάδων (72.000,00) 
ευρώ, που θα καλυφθεί από την πίστωση που έχει εγκρι- 
θεί στον ΚΑ 0511 «Αποζημίωση υπερωριακής εργασίας» 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

του προϋπολογισμού εξόδων έτους 2003 της Ε.Υ.Π. Ε.Φ. 
11-610. 

η) Τις διεθνείς ανακατατάξεις και τις πολιτικές εξελίξεις 
στις χώρες που επηρεάζουν άμεσα την εθνική ασφάλεια 
της χώρας και απαιτούν από το προσωπικό της ΕΥΠ και 
ιδιαίτερα αυτού των Περιφερειακών Μονάδων να εργά¬ 
ζεται υπό εξαιρετικές και έκτακτες συνθήκες κατάτις ημέ¬ 
ρες των αργιών, τις εξαιρέσιμες ημέρες, τις νυκτερινές 
ώρες καθώς και πέραν του ωραρίου της ημερήσιας απα¬ 
σχόλησης για να μπορεί με αυτόν τον τρόπο να ανταπε¬ 
ξέρχεται έγκαιρα και αποτελεσματικά στο έργο της δια¬ 
φύλαξης της Εθνικής Ασφάλειας της χώρας, αποφασί¬ 
ζουμε: 

1. Εγκρίνουμε την υπερωριακή εργασίατων υπαλλήλων 
της Εθνικής Υπηρεσίας Πληροφοριών για την αντιμετώ¬ 
πιση των εποχικών, εκτάκτων και επειγουσών υπηρεσια¬ 
κών αναγκών για το χρονικό διάστημα από 1.1.2003 έως 
30.6.2003. 

2. Ο έλεγχος της πραγματικής παροχής υπερωριακής 
απασχόλησης θα γίνεται από τους Προϊσταμένους Διευ¬ 
θύνσεων και Μονάδων, σύμφωνα μετά καθοριζόμενα από 
το νόμο. 

3. Καθορίζουμε ως ανώτατο αριθμό υπαλλήλων τους 
επτακόσιους τριάντα (730), οι οποίοι θα απασχοληθούν 
υπερωριακάτις εργάσιμες ή κατάτις εξαιρέσιμες ημέρες 
μέχρι είκοσι χιλιάδες (20.000) ώρες για το χρονικό διά¬ 
στημα από 1.1.2003 έως 30.6.2003. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 2003 
Οι Γ ενικοί Γ ραμματείς 
Δημοσιονομικής Πολιτικής 

Υπουργείου Οικονομίας Υπουργείου 

και Οικονομικών Δημόσιας Τάξης 

ΙΩΑΝ. ΚΟΥΣΟΥΛΑΚΟΣ ΔΗΜ. Κ. ΕΥΣΤΑΘΙΑΔΗΣ 

-♦- 

Αριθ. 2/4291/0022 (6) 

Καθιέρωση εργασίας πέρα από το κανονικό ωράριο για 
το προσωπικό του Πολιτικού Γ ραφείου και των Αστυ¬ 
νομικών της προσωπικής ασφάλειας του Υπουργού, 
του Γραφείου του Γενικού Γραμματέα, και των υπαλ¬ 
λήλων του Υπουργείου Μακεδονίας - Θράκης Α' εξα¬ 
μήνου του 2003. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Οργανα». 

β) Του Π .Δ. 358/86 «Καθορισμός αρμοδιοτήτωντου ΥΒΕ». 

γ) Του Π.Δ. 331/28.9.2001 «Οργανισμός του Υπουρ¬ 
γείου Μακεδονίας-Οράκης» (ΦΕΚ 221/Α'/8.10.2002). 

δ) Τις διατάξεις του άρθρου 18 του Ν. 2470/97, όπως 
αντικαταστάθηκε με το άρθρο 15 του Ν. 2592/98. 

2. Την 1107147/1239/0006 Α/4.10.96 απόφαση του 
Πρωθυπουργού και του Υπουργού Οικονομικών» και την 
2/80345/0004/8.11.99 κοινή υπουργική απόφαση «Περί 


μεταβίβασης εξουσίας υπογραφής σύμφωνα με το άρ¬ 
θρο 7 παρ. 1 του Ν. 1943/91». 

3. Την 2022941/2297/0022/7-4-98 εγκύκλιο του Υπουρ¬ 
γείου Οικονομικών «Κοινοποίηση των διατάξεων του άρ¬ 
θρου 15του Ν. 2592/1998 για υπερωριακή εργασία κ.λπ.». 

4. Το γεγονός ότι το προσωπικό του Πολιτικού Γρα¬ 
φείου του Υπουργού, του Γ ραφείου του Γ ενικού Γ ραμμα- 
τέα, και των υπαλλήλων του Υπουργείου Μακεδονίας 
Θράκης προσφέρει υπηρεσίες και πέρα από το κανονικό 
τους ωράριο τις απογευματινές, νυχτερινές ώρες, Σαβ¬ 
βατοκύριακα και τις εξαιρέσιμες ημέρες. 

5. Το γεγονός ότι οι οδηγοί του Υ.ΜΑ.Θ. εξυπηρετούν 
τον Υπουργό Μακεδονίας - Θράκης, το Γ ενικό Γ ραμματέα 
του Υπουργείου, τα Κυβερνητικά Κλιμάκια, που έρχονται 
στη Θεσσαλονίκη για να επισκεφθούν τις ακριτικές πε¬ 
ριοχές Μακεδονίας και Θράκης καθώς και ότι, κατά τη 
διάρκεια της Συνόδου Κορυφής της Ευρωπαϊκής Ένω¬ 
σης που θα γίνει το Α’ εξάμηνο του 2003 στη Θεσσαλονί¬ 
κη, θα εξυπηρετήσουν τους Αρχηγούς Ξένων Χωρών και 
επισήμους, δημιουργείται ανάγκη να προσφέρουν υπη¬ 
ρεσίες και πέρα από το κανονικό τους ωράριο τις απο¬ 
γευματινές, νυχτερινές ώρες, Σαββατοκύριακα και εξαι¬ 
ρέσιμες ημέρες. 

6. Το γεγονός ότι στο Κυβερνείο φιλοξενείται, όταν επι¬ 
σκέπτεται τη Θεσσαλονίκη και γενικά το χώρο ευθύνης 
του Υ.ΜΑ.Θ.: α) Ο Πρόεδρος της Δημοκρατίας και η 
συνοδεία του, β) αρχηγοί Κρατών, γ) Πρωθυπουργοί και 
μέλη της Κυβερνήσεως των Κρατών της Ευρωπαϊκής 
Ένωσης και των Βαλκανικών χωρών και κατά συνέπεια 
οι υπάλληλοιτου Υ.ΜΑ.Θ. που είναι τοποθετημένοι σ’ αυ¬ 
τό και οι υπάλληλοιτου Τμήματος Δημοσίων Σχέσεων και 
Υποστήριξης Εκδηλώσεων της Διεύθυνσης Διοικητικών 
και Οικονομικών Υπηρεσιών προσφέρουν υπηρεσία πέ¬ 
ραν από το κανονικό τους ωράριο, νύχτα, Κυριακές και 
εξαιρέσιμες ημέρες, για τις ανάγκες της φιλοξενίας και 
της στήριξης των εκδηλώσεων. 

7. Το γεγονός ότι οι υπάλληλοιτου Τμήματος Οικονομι¬ 
κής Διοίκησης και Προμηθειών καθώς και του Τμήματος 
Στατιστικής και Μηχανογράφησης του Υ.ΜΑ.Θ. χρειά¬ 
ζεται να απασχοληθούν πέραν από το κανονικό τους 
ωράριο για την αντιμετώπιση υπηρεσιακών αναγκών 
όπως: α) Την αντιμετώπιση προβλημάτων λειτουργίας 
του νέου μηχανογραφικού συστήματος-προγράμματος 
διαχείρισης των προμηθειών και του Προϋπολογισμού, 
β) Την αναπροσαρμογή του μηχανογραφικού συστήμα¬ 
τος μισθοδοσίας στα νέα δεδομένα (ΕΥΡΩ, εισοδηματική 
φορολογική πολιτική) γ) Την υποστήριξη, για την ένταξη 
των εποπτευομένων ΝΠΔΔ, στο σύστημα πληρωμής μέ¬ 
σω διατραπεζικού συστήματος, δ) Την εκτέλεση του τρέ¬ 
χοντος προϋπολογισμού, ε) τον έλεγχο καλής λειτουρ¬ 
γίας και τη συντήρηση του μηχανολογικού εξοπλισμού 
και λογισμικού, στ) την εγκατάσταση και λειτουργία νέου 
συστήματος διαχείρισης αρχείου και εγγράφων ζ) Την 
παρακολούθηση της καλής λειτουργίας του κόμβου 
ΙπΙθγπθΙ του Υ.ΜΑ.Θ. σε 24ωρη βάση λόγω της ανάγκης 
συνεχούς παρουσίας της σελίδας του Υ.ΜΑ.Θ. στο δια¬ 
δίκτυο. 

Το γεγονός, ότι ο προϊστάμενος και οι υπάλληλοι του 
Αυτοτελούς Γραφείου Κίνησης οχημάτων-συντήρησης 
κτιρίων και εγκαταστάσεων-διαχείρισης υλικού, προσφέ¬ 
ρουν τις υπηρεσίες τους, πέραντου κανονικού τους ωρα¬ 
ρίου κατάτις απογευματινές ώρες, για το συντονισμό του 
έργου αρμοδιότητας του γραφείου. 

8. Το γεγονός ότι ο Διευθυντής, οι Προϊστάμενοι των 
Τμημάτων και οι υπάλληλοι της Διεύθυνσης Παλλαϊκής 
Άμυνας - Πολιτικής Σχεδίασης Έκτακτης Ανάγκης (Π.ΑΜ. 
- Π.Σ.Ε.Α.) προσφέρουν τις υπηρεσίες τους, πέραν του 
κανονικού τους ωραρίου κατά τις απογευματινές ώρες, 
για την αντιμετώπιση αναγκών στα πλαίσια της αποστο¬ 
λής και των αρμοδιοτήτων της Διεύθυνσης, όπως προκύ¬ 
πτουν κάθε φορά από τις ισχύουσες γι’ αυτή διατάξεις. 

9. Το γεγονός, ότι σε περίπτωση αυξημένης ρύπανσης 
στους ποταμούς Αξιό, Λουδία, Αλιάκμονα, γίνονται από 
υπαλλήλους του αυτοτελούς τμήματος προστασίας περι- 
βάλλοντοςτου Υ.ΜΑ.Θ. συνεχείς μετρήσεις, δειγματολη¬ 
ψίες και χημικές αναλύσεις στο εργαστήριο του Υπουρ¬ 
γείου, προκειμένου να ληφθούν έγκαιρα τα απαραίτητα 
μέτρα. 

10. Το γεγονός ότι ενόψει και κατά τη διάρκεια της Συ¬ 
νόδου Κορυφής της Ευρωπαϊκής Ένωσης που θα γίνει το 
Α’ εξάμηνο του 2003 στη Θεσσαλονίκη, ικανός αριθμός 
μονίμων υπαλλήλων προσφέρουν υπερωριακή εργασία 
κατά την προετοιμασία και τη διάρκεια της Συνόδου Κο- 
ρυφήςτης ΕΈ. 

11. Την ανάγκη να προσφέρουν τις υπηρεσίες τους και 
πέραν από τις ώρες υποχρεωτικής εργασίας τους, υπε- 
ρωριακή εργασία τις απογευματινές ώρες από 14.30 
μέχρι 22.00 τις νυκτερινές ώρες από 22.00 μέχρι 06.00 
πρωινή, Κυριακές και εξαιρέσιμες ημέρες πέραν της υπο¬ 
χρεωτικής από ώρα 6η πρωινή μέχρι 22η και από ώρα 
22η μέχρι 6η πρωινή, λόγω της φύσεως, του φόρτου 
εργασίας, των ειδικών συνθηκών λειτουργίας και της ιδιο¬ 
μορφίας του έργου που επιτελούν, τέσσερα (4) αστυνο¬ 
μικά όργανα επιφορτισμένα με την προσωπική ασφάλεια 
του Υπουργού Μακεδονίας Θράκης. 

12. Το γεγονός, ότι από την απόφαση αυτή προκαλείται 
αναλυτική δαπάνη περίπου κατά ΚΑΕ ως εξής: 0511 κατά 
78.800,00, 0512 κατά 98.800,00, και σε βάρος του ειδικού 
φορέα 25/110 και οι εγγεγραμμένες πιστώσεις στους 
παραπάνω ΚΑΕ επαρκούν, αποφασίζουμε: 

Α. Εγκρίνουμε την καθιέρωση εργασίας πέρα από το 
κανονικό ωράριο για το χρονικό διάστημα από 1.1.2003 
μέχρι 31.12.2003 για μέχρι σαράντα (40) ώρες απογευ¬ 
ματινής, μέχρι τριάντα (30) ώρες νυχτερινής και μέχρι 
είκοσι (20) ώρες εργασίας Κυριακών και εξαιρέσιμων 
ημερών συνολικά για το ανωτέρω χρονικό διάστημα, για 
κάθε άτομο και για το παρακάτω προσωπικό: 

1. Του Πολιτικού Γραφείου του Υπουργού: 

Α) Για πέντε (5) μετακλητούς διοικητικούς υπαλλήλους. 

Β) Για πέντε (5) αποσπασμένους υπαλλήλους του δη¬ 
μοσίου ή ΝΠΔΔ με τις διατάξεις του Ν. 1558/85. 

Γ) Για τέσσερις (4) ειδικούς συμβούλους και συνεργά¬ 
τες. 

Δ) Γ ια δύο (2) υπαλλήλους ειδικού επιστημονικού προ¬ 
σωπικού του άρθρου 33 παρ. 2 Ν. 2190/94 με σχέση ερ¬ 
γασίας ιδιωτικού (αιτιολ. παρ. 4.). 

2. Του Γραφείου του Γενικού Γραμματέα του Υ.ΜΑ.Θ. 

Α) Για δύο (2) αποσπασμένους υπαλλήλους με τις δια¬ 
τάξεις του άρθρου 30 Ν. 1558/85. 

Β) Για ένα (1) ειδικό σύμβουλο και ένα (1) ειδικό συνερ¬ 
γάτη με σύμβαση εργασίας ιδιωτικού δικαίου ορισμένου 
χρόνου του άρθρου 71 Ν. 1943/91 (αιτιολ. παρ. 4). 

Οι υπάλληλοιτων ανωτέρω περιπτώσεων 1,2,3 θα προ¬ 
σφέρουν, πέρα από τις ώρες υποχρεωτικής απασχόλη¬ 
σης, υπερωριακή εργασία απογευματινών ωρών και μέ¬ 
χρι την 22η ώρα, νυκτερινή εργασία από 22η μέχρι 6η 


πρωινή, εργασία ημερήσια ή νυκτερινή που παρέχεται 
Κυριακές και εξαιρέσιμες ημέρες, από ώρα 6η πρωινή 
μέχρι 14.30η απογευματινή και από ώρα 14.30η απογευ¬ 
ματινή μέχρι 6η πρωινή, όλες τις ημέρες της εβδομάδος. 

Υπεύθυνος, για την παρακολούθηση και έλεγχο πραγ¬ 
ματικής παροχής της υπερωριακής απασχόλησης, σε 
συνεργασία με το Γ' τμήμα της Δ50 του Γ.Λ.Κ., ο οποίος 
και θα βεβαιώνει με πράξη του, ορίζεται: 

1.0 Διευθυντής του Πολιτικού Γραφείου του Υπουργού 
για τους υπαλλήλουςτου Πολιτικού Γραφείου του Υπουρ¬ 
γού. 

2. Ο Γενικός Γραμματέας για τους υπαλλήλους του 
Γραφείου του, και 

Β. Εγκρίνουμε την καθιέρωση εργασίας πέρα από το 
κανονικό ωράριο για το χρονικό διάστημα από 1.1.2003 
μέχρι 30.6.2003 για μέχρι σαράντα (40) ώρες απογευ¬ 
ματινής, μέχρι τριάντα (30) ώρες νυχτερινής και μέχρι 
είκοσι (20) ώρες εργασίας Κυριακών και εξαιρέσιμων η με¬ 
ρών συνολικά για το ανωτέρω χρονικό διάστημα για κάθε 
άτομο και για μέχρι ένδεκα (11) οδηγούςτου Υπουργείου 
Μακεδονίας - Θράκης (αιτιολ. παρ. 5). 

Οι ανωτέρω υπάλληλοι θα προσφέρουν, πέρα από τις 
ώρες υποχρεωτικής απασχόλησης, υπερωριακή εργασία 
απογευματινών ωρών και μέχρι την 22η ώρα, νυκτερινή 
εργασία από 22η μέχρι 6η πρωινή, εργασία ημερήσια ή 
νυκτερινή που παρέχεται Κυριακές και εξαιρέσιμες ημέ¬ 
ρες, από ώρα 6η πρωϊνή μέχρι 14.30η απογευματινή και 
από ώρα 14.30η απογευματινή μέχρι 6η πρωινή, όλες τις 
ημέρες της εβδομάδος. 

Γ. Εγκρίνουμε την καθιέρωση εργασίας πέρα από το 
κανονικό ωράριο για το διάστημα από 1.1.2003 μέχρι 
30.6.2003 για τέσσερις (4) υπαλλήλους του Υ.ΜΑ.Θ. που 
είναι τοποθετημένοι στο Κυβερνείο μέχρι σαράντα (40) 
ώρες απογευματινής, μέχριτριάντα (30) ώρες νυχτερινής 
και μέχρι είκοσι (20) ώρες εργασίας Κυριακών και εξαι¬ 
ρέσιμων ημερών και για τον προϊστάμενο ένα (1) και δύο 
(2) υπαλλήλους του τμήματος Δημοσίων Σχέσεων και 
Υποστήριξης Εκδηλώσεων, για μέχρι τριάντα (30) ώρες 
απογευματινής, μέχρι είκοσι (20) ώρες νυχτερινής και 
μέχρι δέκα (10) ώρες εργασίας Κυριακών και εξαιρέσιμων 
ημερών, συνολικά για το ανωτέρω χρονικό διάστημα, για 
κάθε άτομο (αιτιολ. παρ. 6). 

Οι ανωτέρω υπάλληλοι θα προσφέρουν, πέρα από τις 
ώρες υποχρεωτικής απασχόλησης, υπερωριακή εργασία 
απογευματινών ωρών και μέχρι την 22η ώρα, νυκτερινή 
εργασία από 22η μέχρι 6η πρωινή, εργασία ημερήσια ή 
νυκτερινή που παρέχεται Κυριακές και εξαιρέσιμες ημέ¬ 
ρες, από ώρα 6η πρωϊνή μέχρι 14.30η απογευματινή και 
από ώρα 14.30η απογευματινή μέχρι 6η πρωϊνή, όλες τις 
ημέρες της εβδομάδος. 

Υπεύθυνος, για την παρακολούθηση και έλεγχο πραγ¬ 
ματικής παροχής της υπερωριακής απασχόλησης, σε 
συνεργασία με το Γ’ τμήμα της Δ50 του ΓΛΚ, ο οποίος 
και θα βεβαιώνει με πράξη του, ορίζεται ο Διευθυντής της 
Διεύθυνσης Διοικητικών και Οικονομικών Υπηρεσιών. 

Δ. Εγκρίνουμε την καθιέρωση εργασίας πέρα από το 
κανονικό ωράριο για το χρονικό διάστημα από 1.1.2003 
μέχρι 30.6.2003, και μέχριτριάντα (30) ώρες απογευμα¬ 
τινής εργασίας, για δώδεκα (12) υπαλλήλους της Διεύ¬ 
θυνσης Διοικητικών και Οικονομικών Υπηρεσιών, της Δι¬ 
εύθυνσης Παλλαϊκής Άμυνας- Πολιτικής Σχεδίασης 
Έκτακτης Ανάγκης (Π.ΑΜ.- Π.Σ.Ε.Α.) και του αυτοτελούς 
Τμήματος Προστασίας Περιβάλλοντος, συνολικά για το 

ανωτέρω χρονικό διάοτημα, για κάθε άτομο, (αιτιολ. παρ. 
7,8,9, 10). 

Οι ανωτέρω υπάλληλοι θα προσφέρουν, πέρα από τις 
ώρες υποχρεωτικής απασχόλησης, υπερωριακή εργασία 
απογευματινών ωρών, από ώρα 14.30η απογευματινή 
μέχρι 22η τις ημέρες Δευτέρα, Τρίτη, Τετάρτη, Πέμπτη, 
Παρασκευή και Σάββατο. 

Υπεύθυνος, για την παρακολούθηση και έλεγχο πραγ¬ 
ματικής παροχής της υπερωριακής απασχόλησης, σε 
συνεργασία με το Γ’ τμήμα της Δ50 του ΓΛΚ, ορίζεται ο 
Διευθυντής της Διεύθυνσης Διοικητικών και Οικονομικών 
Υπηρεσιών. 

Ε. Εγκρίνουμε να εργάζονται υπερωριακά, καθώς και 
κατά τις νυκτερινές ώρες, Κυριακές και εξαιρέσιμες ημέ¬ 
ρες, τέσσερα (4) αστυνομικά όργανα επιφορτισμένα με 
την προσωπική ασφάλεια του Υπουργού Μακεδονίας 
Θράκης, για το χρονικό διάστημα από 1.1.2003 μέχρι 
31.12.2003 και μετηνπροβλεπόμενη από το νόμο αμοιβή. 

Ορίζουμε ότι μηνιαίως και για κάθε αστυνομικό όργανο 
επιφορτισμένο με την συνοδευτική ασφάλεια του Υπουρ¬ 
γού Μακεδονίας Θράκης, οι ώρες της κατά τα ανωτέρω, 
με αμοιβή εργασίας μπορούν να ανέρχονται κατά ανώ¬ 
τατο όριο: 

1. Σαράντα πέντε (45) ώρες υπερωριακής απασχόλη¬ 
σης κατά μήνα από ώρα 14.30 μέχρι 22.00. 

2. Σαράντα πέντε (45) ώρες νυκτερινής εργασίας από 
ώρα 22.00 μέχρι 6.00 πρωινή (αιτιολ. Παρ. 11). 

Υπεύθυνος, για την παρακολούθηση και έλεγχο πραγ¬ 
ματικής παροχής της υπερωριακής απασχόλησης, σε 
συνεργασία με το Γ τμήμα της Δ50 του ΓΛΚ, ο οποίος και 
θα βεβαιώνει με πράξη του, ορίζεται ο Διευθυντής του 
Πολιτικού Γ ραφείου του Υπουργού. 

ΣΤ. Σε κάθε περίπτωση η συνολική δαπάνη δεν μπορεί 
να υπερβεί το ύψος των ετησίων πιστώσεων του Προϋ¬ 
πολογισμού που έχουν γραφεί για την αιτία αυτή, μη επι- 
τρεπομένηςτηςμεταβολήςτουςείτε με τροποποίηση του 
προϋπολογισμού, είτε με χορήγηση συμπληρωματικών 
κονδυλίων. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 2003 
Οι Γ ενικοί Γ ραμματείς 
Δημοσιονομικής Πολιτικής 

Υπουργείου Οικονομίας Υπουργείου 

και Οικονομικών Μακεδονίας-Θράκης 

ΙΩΑΝΝΗΣ ΚΟΥΣΟΥΛΑΚΟΣ ΓΕΩΡΓΙΟΣ ΛΥΣΑΡΙΔΗΣ 
-♦- 

Αριθ. 2/9180/0004 (7) 

Τροποποίηση της 2/31914/0004/28.5.2001 απόφασης 
περί επανακαθορισμού της «Σύστασης, συγκρότησης 
και ορισμού μελών της Επιτροπής Δημοσιονομικού 
Ελέγχου (Ε.Δ.ΕΛ.)». 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 34του Ν. 1914/90 «Εκσυγχρονισμός και 
ανάπτυξη του δημόσιου τομέα και της κεφαλαιαγοράς, 


φορολογικές ρυθμίσεις και άλλες διατάξεις» (ΦΕΚ 
178/Α'). 

β) Του άρθρου 5 του Ν. 2026/92 «Ρύθμιση θεμάτων ορ¬ 
γάνωσης και προσωπικού της δημόσιας διοίκησης και 
άλλες διατάξεις» (ΦΕΚ 43/Α'), όπως συμπληρώθηκε με 
την παρ. 1 του άρθρου 23 του Ν. 2085/92 (ΦΕΚ 170/Α ). 

γ) Των άρθρων 89 και 128 του Π .Δ. 284/88 «Οργανισμός 
Υπουργείου Οικονομικών» (ΦΕΚ 128/Α'), όπως τροποποι¬ 
ήθηκε μεταγενέστερα. 

δ) Του άρθρου 17 του Ν. 2860/2000 «Διαχείριση, παρα¬ 
κολούθηση και έλεγχος του Κοινοτικού Πλαισίου Στήρι¬ 
ξης και άλλες διατάξεις». 

2. Την 2/31914/0004/28-5-2001 απόφαση επανακαθορι¬ 

σμού της «Σύστασης, συγκρότησης και ορισμού μελών της 
Επιτροπής Δημοσιονομικού Ελέγχου (ΕΔΕΑ)», όπωςτροπο- 
ποιήθηκε με τις 2/62230/0004/25.10.2001, 2/63404/0004/ 
31.10.2001, 2/65928/0004/12.11.2001, 2/10255/0004/ 

15.2.01 και 2/35202/0004/26.6.2002 όμοιες αποφάσεις μας. 

3. Την 2/5909/0004/3.2.2003 απόφαση του Υπουργού 
Οικονομίας και Οικονομικών, με την οποία τοποθετήθηκε 
η Όλγα Αναστασάτου ως Διευθύντρια στη Δ51 -Προγραμ¬ 
ματισμού και Ελέγχων, ο θωμάς Σακκάς ως Διευθυντής 
στη Δ52-Μελετών και Αξιολόγησης και η Σοφία Μαρού- 
γκα ως Διευθύντρια στη Δ41-Δημοσιονομικών Σχέσεων 
με Ε.Ε. 

4. Το γεγονός ότι, από τις διατάξεις της απόφασης 
αυτής δεν προκαλείται επί πλέον δαπάνη σε βάρος του 
εκτελούμενου προϋπολογισμού εξόδων του Υπουργείου 
Οικονομικών έτους 2002. 

5. Τηναρ. 1113926/1557/Α0006/2001 (ΦΕΚ 1703 Β) από¬ 
φαση του Υπουργού Οικονομίας και Οικονομικών, για την 
ανάθεση αρμοδιοτήτων, αποφασίζουμε: 

1. Τροποποιούμε την2/31914/0004/28.5.2001 απόφαση 
του Υπουργού Οικονομίας και Οικονομικών περί επανα¬ 
καθορισμού της «Σύστασης, συγκρότησης και ορισμού 
μελών της Επιτροπής Δημοσιονομικού Ελέγχου (ΕΔΕΑ)» 
ως εξής και ορίζουμε: 

β) Την Όλγα Αναστασάτου, Διευθύντρια στη Δ51-Προ- 
γραμματισμού και Ελέγχων, ως μέλος, σε αντικατάσταση 
της Γεωργίας Γιωτάκη- Ντουνέτα, με αναπληρωτή της 
τον Σπυρίδωνα Κατσαντώνη, Διευθυντή στην Υ.Δ.Ε. 
Υπουργείου Υγείας - Πρόνοιας. 

γ) Τον Θωμά Σακκά, Διευθυντή στη Δ52-Μελετών και 
Αξιολόγησης, ως μέλος, σε αντικατάσταση της Όλγας 
Αναστασάτου, με αναπληρώτρια του την Βιολέτα Καρα- 
κατσάνη, Διευθύντρια στη Δ26-Συντονισμού και Ελέγχου 
Εφαρμογής Δημοσιολογιστικών Διατάξεων. 

δ) Την Σοφία Μαρούγκα, Διευθύντρια στη Δ41-Δημο¬ 
σιονομικών Σχέσεων με Ε. Ε., ως μέλος, σε αντικατάστα¬ 
ση του Νικολάου Βασιλόπουλου, με αναπληρωτή της 
τον Παναγιώτη Καρακούση, Διευθυντή στη Δ20- Προϋ¬ 
πολογισμού. 

ε) Τον Θεόδωρο Σαρρή, Διευθυντή του Πολιτικού Γ ρα¬ 
φείου του Υφυπουργού Οικονομίας και Οικονομικών, ως 
αναπληρωτή του τακτικού μέλους, Γεωργίου Νώτη, σε 
αντικατάσταση της Βιολέτας Καρακατσάνη. 

στ) Την Άννα Πεγίδου, Διευθύντρια στη Δ4-Προσωπι- 
κού, ως μέλος, σε αντικατάσταση του Θωμά Σακκά, με 
αναπληρωτή της τον Παναγιώτη Ευσταθίου, Προϊστάμε¬ 
νο Τμήματος στη Δ4-Προσωπικού. 

ζ) Τον Κωνσταντίνο Μπαζιώτη, Συντονιστή Δημοσιονο¬ 
μικό Ελεγκτή του Γ.Λ. Κράτους, ως μέλος, σε αντικατά- 

στάση του Σύρου Κοσκοβόλη, με αναπληρωτή του τον 
Σπυρίδωνα Μπέκα, Προϊστάμενο Τμήματος στη Δ49-Χρη- 
ματοδοτικού Προγραμματισμού και Διαχείρισης Κρατι¬ 
κών Διαθεσίμων. 

2. Κατά τα λοιπά ισχύει η ανωτέρω τροποποιούμενη 
απόφασή μας, όπως ισχύει σήμερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Φεβρουάριου 2003 

Με εντολή Υπουργού 
Ο Γενικός Διευθυντής 
ΒΑΣΙΛΕΙΟΣ ΚΑΤΡΙΒΕΣΗΣ 
-♦- 

Αριθ. ΥΠΠΟ/ΓΝΟΣ/5474 (8) 

Μεταβίβαση δικαιώματος υπογραφής «με εντολή Υπουρ¬ 
γού» στον Ειδικό Γραμματέα Προγραμμάτων και 
Έργων Ευρωπαϊκής Ένωσης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του άρθρου 29 του Ν. 1558/1985 (ΦΕΚ 137/Α'), όπως 
τροποποιήθηκε με την παράγραφο 8 του άρθρου 7 του 
Ν. 1943/1991 (ΦΕΚ50/Α), και του άρθρου 29Ατου ιδίου 
Νόμου που προστέθηκε με το άρθρο 27 του Ν. 2081/1992 
(ΦΕΚ 154/Α") και αντικαταστάθηκε με το άρθρο 1 παρ. 2α 
του Ν. 2469/1997 (ΦΕΚ38/Α'). 

β. Του Π.Δ. 941/77 «Περί Οργανισμού του ΥΠΠΕ» (ΦΕΚ 
320/Α'). 

γ. Του Ν. 2860/2000 (ΦΕΚ251/Α") «Διαχείριση, παρακο¬ 
λούθηση και έλεγχος του Κοινοτικού Πλαισίου Στήριξης 
και άλλες διατάξεις». 

δ. Του Κ.Π.Σ. 2000-2006 και του Επιχειρησιακού Προ¬ 
γράμματος «Πολιτισμός» 2000-2006. 

ε. Της ΥΠΠΟ/ΔΙΟΙΚ/Α/13857/18-3-1996 κοινή υπουργι¬ 
κή απόφαση του Υφυπουργού Εσωτερικών, Δημόσιας 
Διοίκησης και Αποκέντρωσης και των Υπουργών Οικονο¬ 
μικών και Πολιτισμού, με την οποία συστήθηκε Διοικητι¬ 
κός Τομέας στο Υπουργείο Πολιτισμού με την ονομασία 


«Διοικητικός Τομέας Προγραμμάτων και Έργων Ευρω¬ 
παϊκής Ένωσης» (ΦΕΚ 193/Β ). 

στ. Της ΥΠΠΟ/ΓΝΟΣ/67343/22-12-2000 κοινή υπουργι¬ 
κή απόφαση των Υπουργών Εσωτερικών, Δημόσιας Διοί¬ 
κηση και Αποκέντρωσης, Οικονομικών και Πολιτισμού με 
την οποία συστήθηκε στο Υπουργείο Πολιτισμού ειδική 
Υπηρεσία με τίτλο «Υπηρεσία Διαχείρισης του Επιχειρη¬ 
σιακού Προγράμματος «Πολιτισμός». 

ζ. Της 19248/160/ΓΔΑΠΠΠΔΕ/8-6-2001 απόφασης του 
Υπουργού Εθνικής Οικονομίας και Οικονομικών (ΦΕΚ 
760/Β), όπως τροποποιήθηκε μεταγενέστερα. 

η. Της ΥΠΠΟ/ΓΝΟΣ/49095/30-10-91 υπουργική απόφα¬ 
ση (ΦΕΚ 987/28-11-1991). 

2. Το γεγονός ότι από τις διατάξεις της παρούσης δεν 
προκαλείται δαπάνη σε βάρος του Κρατικού Προϋπολο¬ 
γισμού. 

3. Την ανάγκη διασφάλισης της εύρυθμης λειτουργίας 
της Ειδικής Υπηρεσίας Διαχείρισης του Επιχειρησιακού 
Προγράμματος «Πολιτισμός», αποφασίζουμε: 

Μεταβιβάζουμε στον Ειδικό Γραμματέα Προγραμμά¬ 
των και Έργων Ευρωπαϊκής Ένωσης του Υπουργείου 
Πολιτισμού το δικαίωμα να υπογράφει «με εντολή Υπουρ¬ 
γού» τις αποφάσεις και τα σχετικά έγγραφα για τη μετα¬ 
κίνηση εκτός έδρας στο εσωτερικό του Προϊσταμένου 
της Ειδικής Υπηρεσίας Διαχείρισης του Επιχειρησιακού 
Προγράμματος «Πολιτισμός» και των Προϊσταμένων των 
Μονάδων της παραπάνω Υπηρεσίας. 

Για τις μετακινήσεις εκτός έδρας στο εσωτερικό των 
λοιπών υπαλλήλων και τις μετακινήσεις εκτός έδρας στο 
εξωτερικό όλων των υπαλλήλων της Ειδικής Υπηρεσίας 
Διαχείρισης του Επιχειρησιακού Προγράμματος «Πολιτι¬ 
σμός» ισχύουν αντίστοιχα τα άρθρα 4 περ. 15 και 1 περ. 7 
της ΥΠΠΟ/49095/30-10-91 (ΦΕΚ 987/28-11-91) υπουργι¬ 
κής απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Φεβρουάριου 2003 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

